OpenLLM-France/wikimedia huggingface dataset:
# Anafrodisíac

Un anafrodisíac és una substància, fàrmac o medicament que disminueix o suprimeix el desig sexual o libido. Té l'efecte invers d'un afrodisíac.
Entre les plantes tenen reputació d'anafrodisíacs l'aloc (Vitex agnus-castus), el llúpol (Humulus lupulus), el nenúfar groc (Nuphar lutea) i la càmfora (Cinnamomum camphora).
Els efectes secundaris de certes medicacions poden actuar com anafrodisíacs com per exemple alguns antipsicòtics.
Existeix el mite urbà que l'Exèrcit Britànic posava al menjar i en el te dels soldats bromur de potassi pel seu poder sedant (i secundàriament anafrodisíac) durant la Segona Guerra Mundial. I el mite que també era usat a Espanya amb els nois que feien el servei militar. Una creença similar sembla existir als Estats Units amb el nitrat de potassi en el cafè de l'exèrcit. Tanmateix, totes aquestes substàncies són extremadament perilloses per utilitzar a causa dels seus possibles efectes secundaris.
# CNT Congrés de València

CNT Congrés de València, CNT Renovada o simplement CNT (eliminant les sigles de l'AIT) van ser els noms amb els quals es va denominar en diferents èpoques diversos processos d'escissió del sindicat d'orientació llibertària CNT-AIT. Va ser CNT Congrés de València una escissió minoritària produïda al Congrés de la CNT-AIT de la Casa de Campo el 1979. Aquesta escissió es va unir a una altra, molt més important, produïda després del Congrés de Barcelona i Torrejón a través del denominat Congrés d'Unificació, celebrat a Madrid en 1984, i va ser coneguda, a partir de llavors, com a CNT Renovada o simplement CNT, fins que a l'abril de 1989 un jutge, en resposta a una denúncia posada davant els tribunals per CNT-AIT, va considerar il·legítim la manera en què s'havia convocat aquest congrés. A partir de llavors aquesta organització va passar a denominar-se Confederació General del Treball (CGT), passant prèviament per una fase d'adaptació en la qual es va denominar CGT-CNT.
# Buddha and the Chocolate Box

Buddha and the Chocolate Box és el vuitè àlbum d'estudi del cantautor britànic Cat Stevens, publicat el 1974. Va arribar al número 3 de la llista UK Albums Charts del Regne Unit i al número 2 del Billboard 200 dels Estats Units. Es van editar dos senzills; "Oh Very Young" que va arribar al número 10 del Billboard Hot 100, i "Ready" que va assolir el número 26 també al Billboard Hot 100. Va aconseguir la certificació d'or per la RIAA, que acredita un milió de còpies venudes.

## Crítiques musicals

La revista Rolling Stone va trobar l'àlbum bellament interpretat però amb algunes parts sobreproduïdes fet que li restava credibilitat en les emocions que volia transmetre. D'altra banda algunes lletres eren incoherents i estridents. En canvi va destacar la cançó "Oh very Young" pel seu encant i la seva senzilla melodia. El crític musical Robert Christgau acusava la cançó "Music" de mentir, i trobava contradictori fer una portada doble de cartró i cantar l'estimació pels arbres en "King of Trees". La seva puntuació va ser una C-.
El portal Allmusic va trobar un retorn del disc a les cançons simples i d'aire més pop que havien caracteritzat Stevens en els seus inicis, però tot i així, pel to que mostraven les seves cançons notava que s'havia cansat de ser una estrella del pop.

## Llista de cançons

Totes les cançons escrites per Cat Stevens

### Cara A

* "Music" – 4:21
* "Oh Very Young" – 2:36
* "Sun/C79" – 4:35
* "Ghost Town" – 3:10
* "Jesus" – 2:14

### Cara B

* "Ready" – 3:18
* "King of Trees" – 5:07
* "A Bad Penny" – 3:21
* "Home in the Sky" – 3:38

## Músics

* Cat Stevens – veus, sintetitzadors, guitarra, teclats, producció, disseny, concepte, il·lustracions
* Alun Davies – guitarra acústica, veus
* Gerry Conway – bateria, veus
* Jean Rousse – cordes, teclats, arranjaments
* Bruce Lynch – baix

## Referències

* ↑ Ruhlmann, William. Buddha and the Chocolate Box at Allmusic. Consultat 3 març 2013.
* ↑ Christgau, Robert. «Consumer Guide '70s: S». A: Christgau's Record Guide: Rock Albums of the Seventies. Ticknor & Fields, 1981. ISBN 089919026X [Consulta: 13 març 2019].
* ↑ https://www.rollingstone.com/music/albumreviews/buddha-and-the-chocolate-box-19740523
* ↑ «Official Charts Cat Stevens» (en anglès). Official Charts. [Consulta: 8 juny 2020].
* 1 2 3 «Chart HistoryCat Stevens» (en anglès). Billboard. [Consulta: 8 juny 2020].
* ↑ «Gold & Platinum» (en anglès). RIAA. [Consulta: 8 juny 2020].
* ↑ Maslin, Janet. «Buddha And The Chocolate Box» (en anglès). Rolling Stone, 23-05-1974. [Consulta: 8 juny 2020].
* ↑ «Robert Christgau Guide» (en anglès). [Consulta: 8 juny 2020].
* ↑ Ruhlmann, William. «Cat Stevens Buddha and the Chocolate Box» (en anglès). Allmusic. [Consulta: 8 juny 2020].
# Baudreville

* Per a altres significats, vegeu «Baudreville (Eure i Loir)».
Baudreville és un municipi francès al departament de la Mànega de la regió de Normandia. L'any 2007 tenia 84 habitants.

## Demografia

El 2007 la població de fet de Baudreville era de 84 persones. La població ha evolucionat segons el següent gràfic:

### Habitatges

El 2007 hi havia 68 habitatges, 40 eren l'habitatge principal de la família, 24 eren segones residències i 3 estaven desocupats. Tots els 68 habitatges eren cases. Dels 40 habitatges principals, 37 estaven ocupats pels seus propietaris i 3 estaven llogats i ocupats pels llogaters; 11 tenien tres cambres, 10 en tenien quatre i 19 en tenien cinc o més. 30 habitatges disposaven pel capbaix d'una plaça de pàrquing. A 15 habitatges hi havia un automòbil i a 22 n'hi havia dos o més.

## Economia

El 2007 la població en edat de treballar era de 53 persones, 39 eren actives i 14 eren inactives. L'any 2000 a Baudreville hi havia 10 explotacions agrícoles que ocupaven un total de 270 hectàrees.

## Poblacions properes

El següent diagrama mostra les poblacions més properes.

## Notes

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Exploitations agricoles

## Enllaços externs

* France par commune. Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Buchanan (Nova York)

Buchanan és una població dels Estats Units a l'estat de Nova York. Segons el cens del 2000 tenia 2.189 habitants.

## Demografia

Segons el cens del 2000, Buchanan tenia 2.189 habitants, 814 habitatges, i 609 famílies. La densitat de població era de 608 habitants/km².
Dels 814 habitatges en un 36,4% hi vivien nens de menys de 18 anys, en un 60% hi vivien parelles casades, en un 11,1% dones solteres, i en un 25,1% no eren unitats familiars. En el 21,9% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,12.
Per edats la població es repartia de la següent manera: un 24,5% tenia menys de 18 anys, un 7,1% entre 18 i 24, un 32,1% entre 25 i 44, un 23,5% de 45 a 60 i un 12,8% 65 anys o més.
L'edat mediana era de 38 anys. Per cada 100 dones de 18 o més anys hi havia 99,2 homes.
La renda mediana per habitatge era de 62.604 $ i la renda mediana per família de 73.674 $. Els homes tenien una renda mediana de 50.964 $ mentre que les dones 33.667 $. La renda per capita de la població era de 29.975 $. Entorn del 2,2% de les famílies i el 3,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buchanan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Buchanan». American Fact Finder. Oficina del Cens dels Estats Units, 12-01-2010.
# Borrower

The Borrower és una pel·lícula estatunidenca dirigida per John McNaughton, estrenada el 1991.

## Argument

Un alienígena condemnat pels seus crims al seu planeta natal, és enviat a la Terra, però després d'una explosió es transforma en un ésser humà, encara que sense cap.

## Repartiment

* Rae Dawn Chong: Diana Pierce
* Don Gordon: Charles Krieger
* Tom Towles: Bob Laney
* Antonio Fargas: Julius
* Neil Giuntoli: Scully
* Larry Pennell: Capità Scarcelli
* Pam Gordon: Connie
* Tony Amendola: Dr. Cheever
* Robert Dryer: Borrower / Humà
* Mädchen Amick: Megan
* Tonya Lee Williams: Infermera del despatx

## Premis i nominacions
### Premis

* Festival de Sitges 1992: Millors efectes especials (John McNaughton)

### Nominacions

* Festival de Sitges 1992: Millor pel·lícula

## Referències

* ↑ «The Borrower». The New York Times.
# 1992 (sèrie de televisió)

1992 (Mille novecento novantadue) és una sèrie de televisió italiana creada per Alessandro Fabbri, Ludovica Rampoldi, Stefano Sardo a partir d'una idea de Stefano Accorsi. El primer capítol es va emetre a Sky Italia el 24 de març de 2015.
La sèrie conta la vida de sis persones i la seua relació amb la política italiana en el context canviant de principis de la dècada de 1990, i més concretament el cas Tangentopoli.

## Referències

* ↑ «‘1992’ receives warm welcome». Nordic Noir, 25-03-2015. Arxivat de l'original el 2015-04-02. [Consulta: 1r juny 2015].
* ↑ «'1992', la 'Crematorio' italiana, llega en mayo a Canal+», 23-03-2015.
# Anafiótika

Anafiótika (grec: Αναφιώτικα) és un barri del centre d'Atenes, Grècia. Es troba entre Plaka i l'Acròpoli i va ser construït en el segle xix per treballadors de l'illa d'Anafi, quan van arribar a Atenes rere la Guerra de la Independència per a construir el palau del rei Otó I de Grècia. Van construir el barri imitant l'arquitectura típica de les Cíclades; amb carrerons estrets i cases pintades de blanc i blau, decorades amb buguenvíl·lees. Encara hi ha descendents d'aquestos treballadors que viuen a Anafiótika.

## Referències

* 1 2 3 Kindersley, Dorling (2004). Top 10 Atenas. Madrid: Santillana Ed, p. 69. ISBN 84-03-50224-9.
# Buddleja globosa

Buddleja globosa és una planta medicinal originària de l'Argentina, Bolívia, Xile i el Perú. A Xile creix als boscos laurifolis i als boscos perennes.

## Descripció

Arbust perenne que arriba a mesurar uns 4 m d'alçada. Té fulles lanceolades, oposades, que poden arribar a mesurar 25 cm de longitud, rugoses, de color verd fosc pel feix i verd blanquinós i pubescents pel revés, amb nervadura molt evident. Les seves flors tubulars, creixen en inflorescències globoses de color groc, particularment aromàtiques. El seu fruit és una càpsula. Floreix de novembre a gener.

## Usos

La medicina popular li atribueix propietats cicatritzants, és així com la infusió de les fulles és usada de forma tòpica per al tractament de ferides, cremades, inflamacions, mal de coll, tos, úlceres externes i internes, etc. Estudis químics d'aquesta espècie han permès aïllar flavonoides glicosídics, feniletanoids, iridoides, triterpenoides, di i sesquiterpenoides. També és molt útil pel mal de panxa i infeccions urinàries.

## Taxonomia

Buddleja globosa va ser descrita per John Hope i publicada a Verhandelingen uitgegeeven door de hollandse maatschappy der weetenschappen, te Haarlem 20(2): 417–418, pl. 11. 1782.

### Etimologia

* Buddleja: nom genèric atorgat en honor d'Adam Buddle, botànic i rector a Essex, Anglaterra.
* globosa: epítet llatí que significa "esfèrica, amb forma de globus".

#### Sinonímia

* Buddleja capitata Jacq.
* Buddleja connata Ruiz & Pav.
* Buddleja globifera Mirb.

## Referències

* ↑ Estudio Fitoquímico de Buddleja globosa Lam. (Buddlejaceae). Marin et al. Revista Latinoamericana de Química, 10(1):19-21, 1979.
* ↑ Pardo F., F. Perich, L. Villarroel and R. Torres. 1993. Journal of Ethnopharmacology. 39:221-222
* ↑ Houghton P. and Hikino. 1989. Anti-hepatotoxic activity of extracts and constituents of Buddleja species.Planta Medica. 55(2): 123-6, 39:221-222
* ↑ Constituents of Buddleja globosa Lam. López et al. Fitoterapia 50(5): 195-8, 1979.
* ↑ Houghton P., Tibebe Z. Woldemariam, Maria Candau, Anthony Barnardo, Omodele Khen-Alafun and Li Shangxiao. 1996. Phytochemistry, 42(2): 485-488
* ↑ Liao Peter J. Houghton,* and J. R. S. Hoult 1999. Journal of Natural Products, 62(9): 1241-45
* ↑ «Buddleja globosa». Tropicos.org. Missouri Botanical Garden. [Consulta: 6 febrer 2013].
* ↑ globosa a Epítetos Botánicos.
* ↑ «Buddleja globosa» a The Plant List. Data consulta: 03 d'abril de 2014.

## Enllaços externs

* Richard G. Olmstead et al. 2001. American Journal of Botany. 88:348-361
* Aguilar-Rodríguez S y T Terrazas 2001. Anatomía de la madera de Buddleja L.(Buddlejaceae): análisis fenético Maderas y bosques 7(2),63-85
* "Matico" Enciclopedia de la Flora Chilena
* Fotos a Chilebosque.cl
# CAL

«CAL» té aquests significats:
* Cal, nom popular del carbonat de calci o cal viva
* CAL, sigles de la Coordinadora d'Associacions per la Llengua Catalana
* Cal (pel·lícula), pel·lícula dramàtica irlandesa de 1984
* Cal (novel·la), novel·la de la qual es va fer la pel·lícula.
Viccionari
# Biltine (Txad)

Biltine (àrab: بلتن, Biltin) és una ciutat txadiana, capital de la regió de Wadi Fira (anteriorment de prefectura de Biltine). La ciutat està comunicada per l'aeroport de Biltine.
La ciutat fou breument capturat el 25 de novembre de 2006 pel RADF, un grup rebel, i després recapturada l'endemà pel govern, juntament amb la propera Abéché que havia estat capturada per un altre grup rebel, la UFDD. El 16 de juny de 2008, la ciutat fou escenari d'una batalla entre els rebels i les forces del govern, guanyant els primers.

## Demografia

| | Població |
| 1993 | 8 100 |
| 2009 | 23 472 |

## Referències

* ↑ «Chad denies rebel move on capital» (en anglès). BBC News, 26-11-2006. Arxivat de l'original el 1-10-2019. [Consulta: 25 juliol 2020].
* ↑ Chad rebels claim advances as US pulls out embassy staff
* ↑ «City Population - Population Statistics in Maps and Charts for Cities, Agglomerations and Administrative Divisions of all Countries of the World». [Consulta: 18 juliol 2020].
# Cabira

Cabira (en llatí Cabira en grec antic Κάβειρα) era una ciutat del Pont, a uns 150 estadis al sud de Magnòpolis i a la base de les muntanyes del Pariadres al lloc on s'ajuntaven els rius Iris i Licos.
Mitridates VI Eupator va construir un palau a Cabira, on hi havia un molí d'aigua (ὑδραλέτης) i terrenys on hi guardava animals salvatges, terrenys de caça i mines. A menys de 200 estadis hi va construir la impressionant fortalesa de Kainon), on Mitridates hi guardava els seus tresors més valuosos.
Gneu Pompeu va ocupar la ciutat i es va endur els tresors de Kainon, que en temps d'Estrabó estaven dipositats al Capitoli de Roma. La vídua del rei Polemó del Pont, Pitodoris, va governar Cabira, Zelitis i Magnòpolis (la Magnopolita). Pompeu la va declarar ciutat i li va donar el nom de Diòspolis (Διόσπολις), que més tard Pitodoris va canviar-lo pel de Sebaste (Σεβαστή), que equival a Augusta, i la va engrandir utilitzant-la com la seva residència reial, mentre els seus esclaus i servents vivien a un poble proper de nom Armèria, sota les ordres del Gran Sacerdot. Mitridates es va estar a la ciutat un hivern mentre Lucul·le estava assetjant Amisos i Eupatòria (Magnòpolis), segons Apià. Més tard Lucul·le va ocupar la ciutat, diu Plutarc.
Estrabó esmenta Cabira però la seva situació és incerta, tot i que era nascut a Amisos, a la mateixa costa del Pont i devia conèixer la zona. L'única ciutat actual que podria ser, segons les indicacions d'Estrabó, és Niksar, a la riba dreta del Licos a uns 50 km de la seva unió amb el riu Iris, però que s'identifica amb Neocesarea, que Plini el vell menciona amb el nom de Sebastia o Sebastòpolis, però no és segur. No obstant, al no haver-hi més rastres de ciutats entre Niksar i la unió dels dos rius esmentats, cal pensar que Niksar és la ciutat que abans s'havia anomenat Kabeira/Cabira/Diòspolis/Sebaste.
Plini situa Sebaste al districte de Colopena a la Capadòcia. De Neocesarea no se sap gran cosa més que existia durant l'Imperi i alguns l'atribueixen al temps de Tiberi i altres a Neró, cap a l'any 64, quan el Pont Polemoníac es va convertir en província romana. Potser la Neocesarea que va substituir Sebaste o Neocesarea era la veïna Armèria. La ciutat sota el nom de Neocesarea va ser capital del Pont Polemoníac.
A la ciutat adoraven un déu anomenat Men Farnaces. Hi va néixer Gregori Taumaturg. El 314 s'hi va celebrar un concili. Amià Marcel·lí l'esmenta com la principal ciutat del Pont Polemoníac. Segons Paulus Diaconus la ciutat va ser destruïda per un terratrèmol.

## Referències

* ↑ Smith, William (ed.). «Cabira». Dictionary of Greek and Roman Geography (1854). [Consulta: 30 maig 2021].
# 080 Barcelona Fashion

La 080 Barcelona Fashion, també coneguda com a setmana de la moda de Barcelona va néixer el juliol del 2007. Es va crear per promocionar i donar visibilitat als dissenyadors independents a nivell nacional.
Durant les primeres edicions, la 080 Barcelona Fashion es trobava dins del Pla de Dinamització de la Moda Catalana (2007-2010) impulsada per la Generalitat de Catalunya, a través del Departament d'Innovació, Universitats i Empresa. Aquest pla es va proposar l'objectiu de reactivar el sector tèxtil a través de creadors independents, comercialitzant les seves creacions i col·leccions a nivell nacional i internacional mitjançant aquesta passarel·la. El juliol del 2007 es va celebrar l'edició pilot de la 080 Barcelona Fashion. La primera edició, celebrada del 5 al 7 de març del 2008, va comptar també amb la participació de l'Ajuntament de Barcelona. La 26a edició, de 2020, fou íntegrament digital donada la Pandèmia per coronavirus de 2020 a Catalunya.

## Referències

* ↑ «Prop de 42.000 visitants al 080 Barcelona Fashion més comercial». BTV, 05-02-2016. [Consulta: 28 juny 2016].
* ↑ «080 Barcelona Fashion» (en català, castellà, anglès). [Consulta: 12 abril].
* ↑ Passarel·la Gaudí Consulta: 13 d'abril
* ↑ «La 080 Barcelona Fashion dobla el ‘showroom’ i presenta fins a 60 dissenyadors». La República, 02-09-2009. [Consulta: 1r agost 2022].
* ↑ Paris, Josep. «21 dissenyadors desfilen per la passarel·la 080 Barcelona Fashion». Beteve, 14-09-2020. [Consulta: 23 desembre 2020].

## Vegeu també

* Desfilada de moda
* Passarel·la Gaudí
* New York Fashion Week

## Enllaços externs

* 080 Barcelona Fashion - Lloc web oficial
# Antic Jardí d'Infància El Cangur

L'Antic Jardí d'Infància El Cangur és una obra modernista de Montmeló (Vallès Oriental) protegida com a Bé Cultural d'Interès Local.

## Descripció

Conjunt de dues cases de planta baixa entre parets mitgeres alineades al carrer. La coberta és a dues vessants amb una cornisa motllurada. El carener és paral·lel a la façana principal. Els buits són de llinda plana. A la casa número dos hi ha un portal flanquejat per dues finestres i a la número 4 hi ha un portal i una finestra. A ambdues cases la porta principal està lleugerament reculada respecte al pla de façana. Per sobre de les llindes hi ha un guardapols decorat amb relleus esculturals de motius vegetals. Sota la cornisa i al damunt de cada obertura hi ha un forat de ventilació. Aquests petits buits en la casa número 4 de forma rectangular hi ha unes escultures que representen un drac amb ales. A l'altre casa, aquests forats són de forma circular i estan emmarcats amb relleus de motius vegetals.

## Història

Als anys vuitanta havia estat un jardí d'infància que es deia El Cangur.

## Referències

* 1 2 «Antic Jardí d'Infància El Cangur». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Cal Turró (Font-rubí)

Cal Turró és una obra amb elements eclèctics i noucentistes de Font-rubí (Alt Penedès) inclosa a l'Inventari del Patrimoni Arquitectònic de Catalunya.

## Descripció

Casa aïllada composta de planta baixa, dos pisos, terrat i torratxa. Façana principal de composició simètrica, amb balcó de tres portals al primer pis, tres balcons petits al superior i balaustrada al coronament. Utilització del totxo vist a les finestres, cantoneres i cornises de les altres façanes. Llenguatge eclèctic del noucentisme.

## Referències

* ↑ «Cal Turró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 octubre 2018].
# Bélie Kopani

Bélie Kopani (en rus: Белые Копани) és un poble del krai de Stàvropol, a Rússia, que el 2019 tenia 607 habitants. Pertany al districte rural de Dívnoie.

## Referències

* ↑ Plantilla:Cite web 2
# Beatriz Álvarez-Guerra

Beatriz Álvarez-Guerra (Madrid, 1994 - Cotobade, 4 d'octubre de 2022) fou una actriu espanyola.
Va estudiar Art Dramàtic i Producció Audiovisual, i va formar-se com actriu a Estudio Work in Progress, Actores Madrid i Central de Cine. Va actuar als curtmetratges 'Los Inocentes', 'Todo al Rojo' i 'El tiempo', i comença a fer-se popular a la sèrie de televisió 'Anclados'. També participà a la pel·lícula Te fuiste antes de tiempo.
El 4 d'octubre del 2022, amb 28 anys, mor ofegada en un accident de trànsit quan el seu xicot, que conduïa sense carnet, va precipitar el vehicle on tots dos es trobaven al fons del riu Almofrei, a l'alçada del Ponte Loureiro.

## Referències

* 1 2 LOS40. «Muere la actriz Beatriz Álvarez-Guerra a los 28 años de edad a causa de un trágico accidente» (en castellà), 06-10-2022. [Consulta: 9 octubre 2022].
* ↑ «¿Quién era y de qué murió la actriz Beatriz Álvarez-Guerra?». El Espectador, 07-10-2022. [Consulta: 9 octubre 2022].
* ↑ LOS40. «Muere la actriz Beatriz Álvarez-Guerra a los 28 años de edad a causa de un trágico accidente» (en castellà), 06-10-2022. [Consulta: 9 octubre 2022].
* 1 2 NacióDigital. «Mor l'actriu Beatriz Álvarez-Guerra als 28 anys en un accident de trànsit | NacióDigital». Arxivat de l'original el 2022-10-09. [Consulta: 9 octubre 2022].
* ↑ «La fallecida en el accidente de Cotobade, una actriz de cine y teatro de Madrid con numerosos trabajos» (en castellà), 05-10-2022. [Consulta: 9 octubre 2022].
* ↑ «Veinte años después Ponte Loureiro se cobra una nueva vida» (en castellà), 06-10-2022. [Consulta: 9 octubre 2022].
# Bérelles

Bérelles és un municipi francès, situat a la regió dels Alts de França, al departament del Nord. L'any 2006 tenia 157 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 123 | 165 | 167 | 144 | 151 | 156 | 155 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Michel Dutremée | PS |
| 2008- | Géraldine Traen | |
# 989

El 989 (CMLXXXIX) fou un any comú començat en dimarts del calendari julià.

## Esdeveniments

* Es funda la Universitat de Sankore a Timbuctú
* Apareix al firmament el cometa de Halley.

## Referències

* ↑ Wilkins, A. «How Halley's Comet sightings changed history over the past 2500 years» (en anglès). Gizmodo, 14 setembre 2010. [Consulta: 31 agost 2021].